KOMISIJOS REGLAMENTAS (EB) Nr. 1810/2004
2004 m. rugsėjo 7 d.
iš dalies keičiantis Tarybos reglamento (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo I priedą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 (1), ypač į jo 9 ir 12 straipsnius,
kadangi:
(1)
Reglamentu (EEB) Nr. 2658/87 patvirtinta prekių nomenklatūra (toliau - Kombinuotoji nomenklatūra), tuo pat metu atitinkanti ir Bendrojo muitų tarifo, ir Bendrijos užsienio prekybos statistikos ir kitų Bendrijos politikos sričių, susijusių su prekių importu ar eksportu, reikalavimus.
(2)
Kombinuotoji nomenklatūra pateikta Reglamento (EEB) Nr. 2658/87 I priede, kuriame taip pat nurodytos autonominių ir konvencinių muitų normos bei papildomi statistiniai matavimo vienetai.
(3)
Reikėtų modernizuoti ir supaprastinti I priedą, kaip numatyta SLIM iniciatyvoje (paprastesni vidaus rinkos teisės aktai).
(4)
Būtina iš dalies pakeisti Kombinuotąją nomenklatūrą, kad būtų atsižvelgta į:
i)
su statistika ir prekybos politika susijusių reikalavimų pokyčius;
ii)
technologijų ar prekybos pokyčius;
iii)
poreikį suderinti ar aiškiau išdėstyti tekstus.
(5)
Pagal Reglamento (EEB) Nr. 2658/87 12 straipsnį Komisija priima reglamentą, kuriame pateikiama visa Kombinuotosios nomenklatūros versija ir nurodomos autonominių ir konvencinių muitų normos, sąlygotos Tarybos ar Komisijos patvirtintų priemonių. Toks reglamentas ne vėliau kaip spalio 31 d. paskelbiamas Europos Sąjungos oficialiajame leidinyje ir taikomas nuo kitų metų sausio 1 d.
(6)
Šiuo reglamentu nustatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2658/87 I priedas pakeičiamas šio reglamento priedu.
2 straipsnis
Šis reglamentas įsigalioja 2005 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugséjo 7 d.